钦定古今图书集成/方舆汇编/职方典/第1288卷 > 《游崖屋记》沈朝焕
## 钦定古今图书集成/方舆汇编/职方典/第1288卷 > 《游崖屋记》沈朝焕

旷与奥。《柳子》以“尽游”之二义，其所会心宜尔。湖北山
川，故黔地，昔人鄙之，不入诗画，则不当游而客雅谈。
会邑之崖屋胜，偶，于役过之。出其𬮱阇，涉渭为乱，楼
堞远随，町畦栉比，空水演漾，烟霏半落，盘折里许，始
即山麓，乃达寺门。入门数百武，尽行磵壑中。有谷呀
然，峭侧幽静，两边山木，合若掩盖，紫翠之竹，生满谷
中，跨而为梁，以屋覆之。藂峰积坳，泂洑互峙，玲珑萧
条，声断戛玉，风韵自生，霭素自留，可枕可漱，齿耳尽
豁无人之境，若为仙鬼者设，穆然奥矣。稍上，则山益
峻，凡五折，石间微有磴人迹之。左右垂繘纚之引相
禅尽精镠触石锵然，坡陀偨俿，陉𪩘相属。最上则壁
开三穴，广各二丈许，深三丈许。置屋供像，错以金璧。
群山尽低，天汉可摘。洞复燠洁，泉瀑不穿，蛇鼠不宫。
“真选佛之场，高明之宇也，不其旷与！”蹙磴坛夷为毘
卢殿，僧庐环翼僚友。胡设馔，予辞之。几授而不倚，爵
具而不饮，复往坐梁上竹间，吸水三啜而去。胡邀予
为记，予笑且叹：“夫愚溪钴𬭁，岂”必怪特尤异出曙《记》
外耶？骚人仙客，直寄寓焉，至被之文以贺夫山川之
遭也。是果且有遭乎哉？是果且无遭乎哉？予淹蹇类
柳州，而惭不文。愿兹游之胜，深者奥如，高者旷如，与
游趣合。其山无记，而记之自予始，盖若一开辟之矣，
则又庆予之果有遭也。刻之石上，以记岁月。